b"\n_START_ARTICLE_\nGeoff Tate\n_START_SECTION_\nBiografi\n_START_PARAGRAPH_\nKort tid etter at Geoff ble f\xc3\xb8dt flyttet familien fra Tyskland til Tacoma, Washington. Han startet sin musikalske karriere i bandet \xc2\xabMyth\xc2\xbb, som vokalist og keyboardist, sammen med Kelly Gray (som senere var den f\xc3\xb8rste erstatningen i Queensr\xc3\xbfche for gitaristen Chris DeGarmo). _NEWLINE_Senere ble han i 1981 med i Queensr\xc3\xbfche som da het \xc2\xabThe Mob\xc2\xbb. Bandet hadde allerede en demo nesten ferdig, men en l\xc3\xa5t manglet tekst, \xc2\xabThe Lady Wore Black\xc2\xbb. Denne ble Geoffs f\xc3\xb8rste l\xc3\xa5t som han skrev sammen med bandet._NEWLINE_I 1993 kom bandets selvtitulerte debutalbum Queensr\xc3\xbfche, og hans stemme som spente over 4 oktaver, sammen med hans spesielle sangstil, satte ham permanent p\xc3\xa5 kartet som en av de beste vokalistene innen heavy metal-sjangeren. Geoff har ogs\xc3\xa5 skilt seg ut blant andre innen sjangeren med sin sosiale samvittighet som blir gjenspeilt i tekstene._NEWLINE_I 2002 utgav Geoff sitt f\xc3\xb8rste soloalbum, Geoff Tate p\xc3\xa5 Sanctuary Records._NEWLINE_I en periode verserte det endel rykter da Geoff var involvert i et prosjekt med vokalisten i Judas Priest, Rob Halford, og vokalisten i Iron Maiden, Bruce Dickinson. Etter kun noen f\xc3\xa5 opptredener har prosjektet tilsynelatende blitt lagt p\xc3\xa5 is._NEWLINE_Han ga ut sin egen vin, en Cabernet Sauvignon med navnet \xc2\xabGeoff Tate Insania\xc2\xbb, i februar 2009. Produksjonen var p\xc3\xa5 kun 190 kasser og ble raskt solgt ut, kun to butikker hadde igjen et begrenset antall flasker vin en m\xc3\xa5ned senere.\n_START_SECTION_\nGeoff og Queensr\xc3\xbfche\n_START_PARAGRAPH_\nI 2012 ble det kjent at Queensr\xc3\xbfche hadde sparket Tate. Tate uttalte i et intervju med Rolling Stone kort tid etter at det hadde v\xc3\xa6rt en episode i S\xc3\xa3o Paulo i Brasil hvor han hadde angrepet Rockenfield og dyttet Wilton s\xc3\xa5 han falt, etter at Rockenfield skulle ha sagt: \xc2\xabWe just fired your whole family, and you're next\xc2\xbb. (Vi sparket akkurat familien din og du er nestemann), hvor han refererte at de (bandet minus Tate) hadde sparket tre familiemedlemmer av Tate som jobbet for bandet (manageren, en gitartekniker og  kontormedarbeideren). Det hele begynte med at Tate konfronterte resten av bandet rett f\xc3\xb8r konserten om ryktene at han skulle erstattes. Tate uttalte i intervjuet at han har tatt ut s\xc3\xb8ksm\xc3\xa5l mot resten av bandet ang\xc3\xa5ende diverse rettigheter osv. Han uttalte ogs\xc3\xa5 at han regnet med at hoved\xc3\xa5rsaken til han ble sparket var \xc3\xb8konomisk relatert._NEWLINE_Geoff Tate sitter med kontrollen p\xc3\xa5 www.queensryche.com og Fecebooksiden til bandet, og 1. september 2012 gikk han ut og annonserte at han vil fortsette under navnet Queensr\xc3\xbfche med musikerne Rudy Sarzo, Bobby Blotzer, Glen Drover, Kelly Gray og Randy Gane i tillegg til han selv. Dette p\xc3\xa5 tross at det opprinnelige Queensr\xc3\xbfche eksisterer uten ham."